51 
ligge Dentinerørene paatvers; deres korte Stammer munde ind i 
Rørets Hulhed; udad brede de sig penselformigt, men Grenene 
fra to hosliggende Rør have ingen Forbindelse indbyrdes. 
Grundsubstantsen i Rørenes Vægge dannes af solide, temmelig 
tykke, gjennemsigtige og kantede Søiler, som staae lodret ved 
Siden af hverandre omkring Rørets Kimekanal. 
Forf. efterviste fremdeles Overensstemmelsen i Udviklingen af 
Tænder og Bruskfiskenes Skjæl og Pigge. Den yngste Del i en 
Skjælkime eller en Pigkime er ligesom i Tandkimen den Del, 
som findes i dens Basis; jo højere man kommer op, desto 
ældre er Kimen, og den ældste eller først dannede Del findes i 
Kimens Spids, der er dækket af en Hætte ligesom en Tandkime 
og indeholder tydeligt udviklede Dentinerør. Kimens bløde Basis 
bestaaer ligesom Tandkimens af smaa runde Celler, der blive 
kantede ved Tryk mod hverandre og ere forsynede med en 
rund, oval eller kantet lille Kjerne. I ældre Dele af Kimen 
opad mod Spidsen blive Cellerne forlængede, og der fremkom- 
mer efterhaanden en traadet Bygning, bedækket med langstrakte 
Kjerner, som danner Grundlaget for de blivende Dentinerør. 
En anden Overensstemmelse viser sig deri, at Skjæl og 
Pigge skiftes ligesom Tænder. Saaledes finder man hos Chilo- 
scyllium paa Huden en Mængde fordybede Punkter, i hvis Bund 
der ligger et eller flere endnu ikke frembrudte Skjæl, overtrukne 
med den pigmenterede Hud. Ogsaa hos Carcharias findes de 
nye Skjæl i Huden under eller mellem de gamle, snart fuld- 
stændigt dækkede af den pigmenterede Hud, snart ragende op 
over den i forskjellig Højde. For Pigge, som hos Bruskfisk væsen- 
ligt kun ere en Modification af Skjæl, gjøre samme Love sig 
gjældende, ja Pigskiftet synes endog undertiden at være livligere 
end Skjælskiftet, fordi man kan finde 3—4 Pigge skjulte i Huden 
i en Række over hverandre, og det er sandsynligt, at de nederste 
efterhaanden ville blive Efterfølgere af de andre. 
